ธ.ออมสิน เปิดตัวกิจกรรม “ออมสินดูแลรุ่นพี่ Be Healthy &amp; Happy"
นายชาติชาย พยุหนาวีชัย ผู้อำนวยการธนาคารออมสิน เป็นประธานเปิดตัวกิจกรรม "ออมสินดูแลรุ่นพี่ Be Healthy &amp; Happy" ซึ่งเป็นกิจกรรมส่งเสริมสุขภาพและสร้างเครือข่ายให้กับผู้สูงวัยหรือรุ่นพี่ โดยธนาคารออมสินจะเข้าไปมีส่วนร่วมและสนับสนุนกิจกรรมต่างๆ ของผู้สูงวัยอย่างใกล้ชิดมากขึ้น ทั้งด้านสุขภาพ สันทนาการและกิจกรรมหลากหลายรูปแบบที่สอดคล้องกับ Life Style และความต้องการของผู้สูงวัยผ่านชมรมหรือชุมชนผู้สูงวัย ทุกสวนสาธารณะหรือชุมชนหลักทั่วประเทศ จะมีน้องออมสินเข้าไปร่วมกิจกรรมและดูแลรุ่นพี่ให้ดำเนินชีวิตได้อย่างมีคุณภาพ สุขภาพดี และมีความสุข พร้อมเชิญชวนสมัครเป็นสมาชิก "GSB Healthy &amp; Happy Society" สร้างเป็นเครือข่ายสังคมโซเชียลเน็ตเวิร์คผู้สูงวัยรองรับการก้าวเข้าสู่สังคมผู้สูงวัยของประเทศไทย สานต่อนโยบาย “ธนาคารผู้สูงวัย” เริ่มสตาร์ทที่สวนลุมพินีเป็นแห่งแรก ณ สวนลุมพินี กรุงเทพฯ